Islandiako Unibertsitatea

**Islandiako Unibertsitatea** (), Islandiako Reykjavik hirian egoitza duen unibertsitate publikoa da, 1911. urtean sortua, herrialdeko unibertsitaterik zaharrena da. Gaur egun hogeita bost fakultate eta 14.000 ikasle inguru dauzka.
## Historia 
Islandiako Unibertsitatea Alpingi legebiltzarrak sortu zuen 1911ko ekainaren 17an, eta hiru erakunde akademiko batu zituen: *Prestaskólinn*, *Lιknaskólinn* eta *Lagaskólinn*. Teologia, medikuntza eta zuzenbidea irakatsi zituzten, hurrenez hurren. Unibertsitateak, hasiera batean, hiru eremu horietarako bakarrik zituen ahalmenak, humanitateen fakultateaz gain. Lehenengo urtean, 45 ikaslek eman zuten izena. Unibertsitateko lehen errektorea Björn M. Ólsen izan zen, giza zientzien fakultateko irakaslea.
thumb|Alingishúsia legebiltzarra Reykjavik-en|ezkerrera
Unibertsitateak zeregin garrantzitsua izan zuen Islandiako estatu-nazioaren eraikuntzan, eta Islandiako biztanleek erabateko independentziarako urrats garrantzitsutzat hartu zuten. Guztira 30 eraikin inguru daude, eta horietatik zaharrena, Gamli Garp, 1934an eraiki zen. Eraikin nagusiak lorategi erdizirkular bat du aurrean, Sιmundur froppi-ren estatua batekin. 2007an, zerbitzu-zentro berri bat ireki zen eraikin nagusiaren ondoan, eta han lekualdatu ziren zerbitzu bizienetako asko. Hitzaldi batzuk Háskólabíó zineman izaten dira, campusaren iparraldeko muturrean. Gimnasio bat, zenbait logela eta ikerketa-institutu txikiagoen eraikinak ere badira campusean zehar. Eraikin gehienak campus nagusian eta inguruko auzoetan daude. Bestalde, Kirol, Aisialdi Ikasketa eta Gizarte Hezkuntza Fakultatea Laugarvatn herrixkan dago.

### Liburutegia 
1994an, unibertsitateko liburutegiak (1940an ezarri zen formalki, ) bat egin zuen Islandiako Liburutegi nazionalarekin (. 1818) liburutegi akademiko handi bat osatzeko: Islandiako Liburutegi Nazionala eta Unibertsitarioa  (). Liburutegiaren eraikin nagusia, *jóðarbókhlaðan*, campus nagusiaren ondoan dago.

### Ospitalea 
Islandiako Unibertsitateko hezkuntza eta ikerketa estu lotuta daude Reikiavikeko Unibertsitate Ospitale Nazionalarekin. Beraz, Osasun Zientzien Fakultateko instalazioak ospitaleetan daude neurri handi batean.

## Eskola eta Fakultateak 
thumb|Zuzenbide Fakultatea

### Gizarte zientzia eskola 
* Ekonomia eta finantza Fakultatea
* Zuzenbide Fakultatea
* Gizarte zientzia Fakultatea
* Gizarte lanbide Fakultatea
* Politika zientzia Fakultatea
thumb|Medikuntza Fakultatea

### Medikuntza eskola 
* Medikuntza Fakultatea
* Erizaintza Fakultatea
* Odontologia Fakultatea
* Farmakologia Fakultatea
* Elikadura eta nutrizio Fakultatea
* Psikologia Fakultatea

### Giza zientzia eskola 
* Teologia Fakultatea
* Literatura eta linguistika Fakultatea
* Islandiera eta konparaketa ikasketa kulturalen Fakultatea
* Historia eta filosofia Fakultatea

### Irakasle eskola 
* Soinketa Fakultatea
* Irakasle Fakultatea

### Ingeneritza eta zientzia eskola 
* Industria, mekanika eta ordenagailu zientzia ingeniaritza Fakultatea
* Geologia Fakultatea
* Bizi eta ingurumen zientzia Fakultatea
* Elektrizitate eta ordenagailu Fakultatea
* Fisika zientzia Fakultatea
* Ingurumen ingeniaritza Fakultatea
## Ikasle aipagarriak 
[thumb|[Ásgeir Ásgeirsson, Islandiako bigarren lehendakaria]]

* Vigdís Finnbogadottir (Islandiako lehendakaria)
* Arnaldur Indrip (idazlea)
* Magnús Scheving (aktorea)
* Agnes M. Sigurðardóttir (apezpikua)
## Erreferentziak 
## Ikus, gainera 
* Reykjavikeko Unibertsitatea

## Kanpo estekak 
*   Unibertsitatearen webgune ofiziala.